ડોનાલ્ડ ટ્રમ્પે રાષ્ટ્રપતિપદના શપથ લીધા પછી તુરંત ઓબામા કેર(એફોર્ડેબલ કેર એક્ટ)ને કચરાપેટીમાં નાખવાના આદેશ પર સહી કરી દીધી છે. પ્રચાર દરમિયાન ટ્રમ્પે ઓબામા કેરને રદ કરવાનું વચન આપ્યું હતું. ટ્રમ્પના મતે ઓબામા કેરના કારણે સરકારને મોટો આર્થિક બોજો સહન કરવો પડે છે. અલબત્ત, ટ્રમ્પે તેના સ્થાને બીજી વ્યવસ્થા લાવવાની વાત પણ કરી છે. આરોગ્ય સેવા સંબંધિત આ કાનૂન સાત વર્ષ પહેલાં લાગુ પાડવામાં આવ્યો હતો. જેમાં આશરે બે કરોડ અમેરિકી નાગરિકોને આરોગ્ય વીમા હેઠળ લાવવામાં આવ્યા હતા.